Коледни късметчета, късмети и пожелания


Какво да пожелаем, какви поздрави да изберем, как да надпишем късметчетата, които ще сложим в празничната баница или погача? Ето няколко вариации на тема Коледни късмети, които можете да използвате и за надписване на картички или за весел поздрав към своите близки и приятели по празниците. 

Голям късмет – през новата година! 
Чака те живот с мнооого мед! 
Цяяяла година 
ще имаш хляб за двамина! 
Приятел нов ще си намериш 
да, но ако спреш да се звериш! 
Очаква ни Коледа красива! 
И мноого щастлива година! 
Не хвърляй късмета си на боклука 
и ще имаш голяяяма сполука! 
Сериозен курс ти предстои, 
с игри и танци до зори! 
Нова червена кола, 
може би не Ферари, 
но също толкова добра! 
За целувки бленуваш ти, 
ще ги получиш, 
само до сладкарницата отскочи! 
Нова къща за теб ще има, 
и ще живеете в нея двамина-трима-четирима! 
Голяма компания, 
купон до зори, 
това е късметът ти, 
не го губи! 

Здраве и Здравец 
са твоят късмет! 
За детски плач се приготви 
и да не мигваш до зори 
това е голям късмет – така да знаеш! 
А после ще има и да играеш 
и да се смеете трима 
пък после може и четирима! 
Ученето продължава, 
успешен край скоро се задава! 
За шефски пост се приготви! 
Е, пак ще бачкаш до зори ... 
За нова работа се стягай! 
И от късмета си не бягай :) 
За късметите в баницата:

Здравето на теб се падна
няма вече болест гадна
здрав ще си през таз година
бодър, весел - до амина...

Пада ти се днес парАта -
няма вече до заплата
да се чудиш и се маеш
как да свържеш двата края...

На Теб се пада Път далечен,
да скиташ вечно си обречен,
но тук във родната ти къща
една любов ще те завръща.

Клечица кибрит ли що е?
Вече ти бъди спокоен!
До година до амина
ще се топлиш на камина!

Щом от дрян намериш клонка,
то е все едно иконка -
вярата ти в този час
ще порасне, зная аз.

Чесънче - скилидка тънка
дяволи ще гони вънка,
а пък с люспица от леща
чака те любов гореща!
Любовта, ако ти се падне
няма да е ден до пладне
ще е обич сладка като мед
а дано изтеглиш тоз късмет

Знанието сила е голяма
и ще стана аз голям! 
Аз си знам какво да правя
и си правя квот си знам!
На теб Учение се пада,
май, че това ти най-приляга,
не измисляй как да кръшкаш,
имаш още изпити да тръшкаш

А за теб ще е Веселие,
това ще нормално ежедневие,
ще се редят купон подир купон,
от теб се чака да им даваш тон.

Тази година ще си много влюбен
и от Любов дори загубен,
не се колебай да подадеш ръка,
той, светът, отколе си върви така.

На теб Мързелът се пада,
да мързелуваш ти приляга,
съвсем ще му отпуснеш края,
но късмет ще намериш ли, не зная.

Труд на тебе се паднА!
Като брадър биг дерзай!
Пот пролей във хладина
И изокай с кеф накрай:
"Виж ме, Дарвин, с чук и гек
не маймун съм, а човек!"

Ще се Трудиш здраво таз' година,
няма как, времето онова отмина,
който иска да е добре обут,
ще трябва да положи малко Труд.

ЖЕНИТБА днес късметът ти вещае,
във тази свята нощ благословен
ще бъде пътят ти до храма,
с венчален пръстен ще си ти пленен 


Нека сте неукротими
като динозаври Рекс.
И през новата година
ви се падна страстен Секс.

Пари, богатства, изобилие
те чакат в Новата година
ала с тях човек щастлив ли е
ще ни разкажеш догодина

Екзотична екскурзия
на остров вълшебен
ще имаш през тази година
не чакай денят й последен! 

Нов дом, удобен и прекрасен
ще имаш в Новата година
с уют и топлина ще е изпълнен
и няма да усетиш в него зима!

Бебе щъркел ще ти носи
в Новата година
май със папмперси ще си
тука догодина 

Ах, каква любов те чака
силна, страстна, сладка
с кой ли? - Изненадка! 

И през цялата година
ще си здрав и бодър, силен
болести не ще познаеш
ха наздраве, що се маеш? 

Всичките мечти ще ти се сбъднат
стига истински да искаш,
и от мързел да не пискаш!

Къща край море очаквай -
щедра ще е с теб, повярвай
Новата година -
благинки ще има!

Любов, любов, любов...
дали за нея си готов?
И да не си, това те чака -
побързай, ще изпуснеш влака!

Ще си здрав, ще си богат,
и безкрайна благодат,
и екскурзия в чужбина
те очаква в таз година!

Дзън-дзън!
На теб се падна съдовете да измиеш
хей, побързай, няма да се криеш! 

Сурва весела година
до година, до амина!
Здраве, щастие и рози,
виното - във двойни дози,
бесен секс във всички пози
пожелаваме на вас
от страна на Дядо Мраз

С малко повече фантазия можете да дообогатите тези късмети и пожелания и да ги адаптирате за вашите приятели и семейство! 

Изтегли късметче и от тази баница - http://www.banici.net/
